Η σειρά περιλαμβάνει δραματικές αναπαραστάσεις βασισμένες σε μαρτυρίες.
Μερικά γεγονότα και χαρακτήρες έχουν τροποποιηθεί ή συνδυαστεί.
Είναι μια σειρά τριών επεισοδίων που το καθένα
πρέπει να κριθεί και να κατανοηθεί στο πλαίσιο ολόκληρης της σειράς.
Ήμουν ονλάιν και είδα ένα προφίλ.
Τον ρώτησα ποιο ήταν το όνομά του και είπε, "Μάζερ Μαχμούντ".
Με έκανε να νιώσω σαν να
ήμουν το μόνο πράγμα που είχε σημασία.
Είπα, "Είμαι περίεργη, θέλω να δω πώς είσαι".
Και...
μου έστειλε μερικές φωτογραφίες, μα είχε το πρόσωπό του
κρυμμένο.
Σκεφτόμουν "Μα ποιος είναι;"
Τον είχα ρωτήσει, "Τι δουλειά κάνεις;"
Και είπε ότι ήταν επιχειρηματίας.
Και, για να είμαι ειλικρινής, απλώς το αποδέχτηκα και συνέχισα.
Δεν έδωσα σημασία.
Πήγε από το επιχειρηματίας στο ότι δούλευε για την κυβέρνηση
και μπερδεύτηκα λίγο.
Άρχισα να ρωτάω, "Σε ποιο τμήμα της κυβέρνησης δουλεύεις;"
Είπε, "Δεν μπορώ να σου πω, για λόγους ασφαλείας".
Μετά σκέφτηκα,
"Κινδυνεύω;" Τέτοιες σκέψεις.
Μια μέρα λέει, "Θες να με συναντήσεις;"
Και λέω, "Εντάξει".
Μα ήθελα να ξέρω ποιον θα συναντήσω.
Κι εκεί μου λέει "Ξέρεις, δεν δουλεύω για την κυβέρνηση.
"Είμαι μυστικός δημοσιογράφος".
Και λέω,
"Ένα λεπτό, τι;"
Έτσι ξεκίνησε.
Ο Μαζ δεν άφηνε τον κόσμο να τον φωτογραφίζει,
αλλά εμένα με άφησε
κι έβγαλε εκατοντάδες φωτογραφίες
και των δυο μας μαζί.
Το θέμα είναι ότι όλοι πίστευαν ότι γνώριζαν τον Ψευτοσεΐχη,
αλλά...
εγώ ήξερα τον πραγματικό άνθρωπο.
Ήξερα
τον Μάζερ Μαχμούντ.
Η δίκη του δημοσιογράφου Μάζερ Μαχμούντ, γνωστού ως Ψευτοσεΐχης,
ξεκίνησε στο δικαστήριο Ολντ Μπέιλι.
Ήταν τόσο απίστευτο, που ήταν πιστευτό, καταλάβατε;
Δεν μπορεί να 'ναι ψεύτικο.
Επί 30 χρόνια κατάφερε να αποκρύψει την ταυτότητά του.
Η ανωνυμία του, η μυστικότητά του,
ήταν το κλειδί σε όλη του τη συμπεριφορά.
Ο αυτοαποκαλούμενος "Βασιλιάς της Απάτης",
προσέρχεται στο δικαστήριο κάθε μέρα φορώντας μπαλακλάβα.
Ήταν ένα αδίστακτο, ανέντιμο
και ανελέητο άτομο.
Ο Μαχμούντ ήταν πίσω από μεγάλα σκανδαλοθηρικά λαβράκια.
ΚΕΝΤΡΙΚΟ ΠΟΙΝΙΚΟ ΔΙΚΑΣΤΗΡΙΟ
Ιστορίες όπως τα στημένα παιχνίδια στο πακιστανικό κρίκετ,
και το σχέδιο για την απαγωγή της Βικτόρια Μπέκαμ.
Ο Μαζ έπαιζε μια καρικατούρα
που δεν είχε κανένα θέμα με τα λεφτά.
Αν ερχόσουν κοντά, μπορούσες να έχεις το μερίδιό σου.
Σιχαίνομαι που το λέω.
Είναι πάρα πολύ καλός σε αυτό που κάνει.
Ο ΨΕΥΤΟΣΕΪΧΗΣ
Στα τέλη της δεκαετίας του '90,
ο Μαζ είχε κερδίσει το βραβείο Δημοσιογράφος της Χρονιάς.
ΠΗΓΗ NEWS OF THE WORLD
ΔΗΜΟΣΙΟΓΡΑΦΟΣ 1999 ΜΑΖΕΡ ΜΑΧΜΟΥΝΤ
Ήταν πολύ περήφανος γι' αυτό.
Αυτός ο άνθρωπος ήταν ο νούμερο ένα
ερευνητής, δημοσιογράφος, όπως θες πες τον.
Στις αρχές της δεκαετίας του 2000,
η News of the World ξεκίνησε το μαζικό χακάρισμα τηλεφώνων.
NEWS OF THE WORLD ΔΗΜΟΣΙΟΓΡΑΦΟΣ
Κύριε Μαλκέρ;
Η εφημερίδα προσέλαβε τον Γκλεν Μαλκέρ ως ιδιωτικό ερευνητή
για να χακάρει τα τηλέφωνα ανθρώπων και να ακούει τα μηνύματά τους.
Ο Μαζ τον μισούσε. Πρώτον, ήταν παράνομο.
Δεύτερον, ήταν φτηνή, κακόγουστη,
σκατένια δημοσιογραφία.
Αλλά ο Γκλεν Μαλκέρ έφερε πολλές ιστορίες με πολύ χαμηλό κόστος,
και επειδή όλο αυτό ήταν τόσο επιτυχημένο,
δεν χρειαζόμασταν πια τον Μάζερ.
Μπορούσαμε να ακούμε τα μηνύματά τους. Ήταν φθηνότερο.
Ο κόσμος των ταμπλόιντ είχε πολλή πίεση και άγχος.
Μετρούσε μόνο η τελευταία σου δουλειά,
σε έδιωχναν αν δεν απέδιδες, συνέβαινε συχνά σε κόσμο.
NEWS OF THE WORLD ΔΗΜΟΣΙΟΓΡΑΦΟΣ
Περίμεναν από αυτόν να φέρει σημαντικά άρθρα.
ΒΟΗΘΟΣ ΣΥΝΤΑΚΤΗ NEWS OF THE WORLD
Για να είμαι δίκαιος,
το ίδιο του το εγώ περίμενε από αυτόν να φέρει σημαντικές ιστορίες.
Ο Μάζερ έπρεπε να ανέβει επίπεδο, να δείξει ότι οι παλιομοδίτικες τεχνικές
άξιζαν τον κόπο, τα λεφτά και την προσπάθεια.
ΝΕΑ ΣΚΟΤΛΑΝΤ ΓΙΑΡΝΤ
Το 2002, ήμουν αστυνομικός επιθεωρητής
στο Τμήμα Απαγωγών και Ειδικών Ερευνών.
Ο Μάζερ Μαχμούντ μάς είπε ότι είχαν έναν μυστικό πληροφοριοδότη
που είχε διεισδύσει σε μια συμμορία Ανατολικοευρωπαίων.
Κανείς δεν πρέπει να αμφιβάλλει.
Ο Μαζ ήταν πολύ καλός στην εύρεση πηγών.
ΣΥΝΤΑΚΤΗΣ NEWS OF THE WORLD
Είχε πολλές επαφές στον υπόκοσμο
και τους πληρώναμε αν μας έδιναν καλές πληροφορίες.
Με αυτόν εδώ, χτύπησε φλέβα.
Μας έδωσε συγκλονιστικά ηχητικά
της συμμορίας να μιλάει για την απαγωγή
ενός πολύ διάσημου ατόμου.
Δεν θα έχουμε πρόβλημα να την πιάσουμε.
Πόσα θα ζητούσες, Τζέι;
-Πέντε εκατομμύρια νομίζω είναι καλά. -Πέντε.
Δεν είναι πρόβλημα. Στο...
εκατό τοις εκατό των περιπτώσεων πληρώνουν.
Έχεις μια βδομάδα να φέρεις
-τα λεφτά εκεί μέσα. -Ναι.
Αν δεν τα φέρεις, απλώς θα την κόψω κομματάκια.
Μας είπε ότι
το θύμα της απαγωγής θα ήταν
η Βικτόρια Μπέκαμ.
Για να είμαι ειλικρινής, οι πρώτες λέξεις που πέρασαν από το μυαλό μου ήταν,
"Σκατά, τι κάνουμε τώρα;"
Είναι σημαντικό να θυμάστε ότι τότε,
ο Ντέιβιντ και η Βικτόρια Μπέκαμ ήταν σχεδόν σαν βασιλείς.
Το ότι ανάσαιναν ήταν πρωτοσέλιδο.
Οπότε, μια απόπειρα απαγωγής των Μπέκαμ
θα ήταν μια από τις μεγαλύτερες υποθέσεις
στον κόσμο.
ΙΔΙΩΤΙΚΟΣ ΧΩΡΟΣ ΜΗΝ ΕΙΣΕΡΧΕΣΤΕ
Θα παρακολουθούσαν την έπαυλη των Μπέκαμ
και όταν θα έβγαινε με το αμάξι η Posh Spice,
θα της έστηναν ενέδρα,
θα την απήγαγαν, θα τη νάρκωναν
και θα ζητούσαν λύτρα.
Αν είχε τα παιδιά μαζί της,
θα τα απήγαγαν κι αυτά.
Θα ζητούσαν πέντε εκατομμύρια λίρες.
Είδαμε επίσης ένα συγκλονιστικό βίντεο ενός από τους υπόπτους
που ξεκάθαρα κρατούσε όπλο.
Ένα Mauser.
-Γιατί... -Γερμανικό.
-Γερμανικό; -Ναι.
-Εντάξει. -Πολύ καλά.
Πολύ ασφαλές.
Πολύ ισχυρό.
Ξαφνικά, η υπόθεση είχε γίνει εξαιρετικά σοβαρή.
Υπήρχε σοβαρή απειλή για τη ζωή.
Δόθηκε άδεια για την ανάπτυξη ομάδας με πυροβόλα όπλα.
Οι κινήσεις μας τις επόμενες ώρες
ήταν ζήτημα ζωής και θανάτου για κάποιον.
Ο Μαζ κανόνισε συνάντηση με τη συμμορία στο πάρκινγκ ενός ξενοδοχείου.
Η οπλισμένη ομάδα ήταν σε αναμονή.
Εμφανίζεται η συμμορία.
Ο αρχηγός πυροβολικού λέει, "Πάμε".
ΑΠΟΚΛΕΙΣΤΙΚΟ ΣΤΑΜΑΤΗΣΑΜΕ ΣΥΜΜΟΡΙΑ
ΑΠΑΓΩΓΗ ΒΙΚΤΟΡΙΑ ΜΠΕΚΑΜ
Πρέπει να το παραδεχτώ. Ο τύπος είχε κότσια.
Γι' αυτό τον αγαπούσαν στη News of the World.
Η απόπειρα απαγωγής των Μπέκαμ έκανε πάταγο.
Πούλησε σαν τρελή.
Η Σκότλαντ Γιαρντ είπε ότι απέτρεψε ένα πιθανό σχέδιο
απαγωγής της Βικτόρια Μπέκαμ.
Η Βικτόρια Μπέκαμ μίλησε για το μεγάλο σοκ της σήμερα το πρωί,
λέγοντας ότι η είδηση την κατατρόμαξε.
Πέντε άντρες πρόκειται να δικαστούν
με την κατηγορία της απαγωγής στις 24 Φεβρουαρίου.
Ήταν απόλυτα τρομακτικό για μένα και την οικογένειά μου.
Πραγματικά φρικτό.
Μπορείτε να βγείτε από το σπίτι χωρίς σωματοφύλακες;
Όχι. Δεν πάμε πουθενά.
-Τα παιδιά; Χωρίς σωματοφύλακες; -Πουθενά.
Όχι.
Μήνες μετά, έγινε η δίκη.
Υπήρξαν διάφοροι ισχυρισμοί
και αντιρρήσεις
για τα αποδεικτικά της News of the World.
Τα μέλη της συμμορίας ισχυρίστηκαν ότι τους την έστησαν
και ότι τα πάντα ήταν ιδέα του πληροφοριοδότη.
Τα μέσα ενημέρωσης και άλλοι...
ΣΧΕΔΙΟ ΑΠΑΓΩΓΗΣ Ή ΑΠΑΤΗ ΤΩΝ ΤΑΜΠΛΟΪΝΤ;
έλεγαν ότι το όλο θέμα είχε στηθεί
για να γίνει πρωτοσέλιδο.
Η υπόθεση έκλεισε δραματικά σήμερα.
Η υπεράσπιση είπε ότι δεν υπήρχε σχέδιο απαγωγής
και ότι οι πελάτες τους συνελήφθησαν
εξαιτίας κακής έρευνας της News of the World.
ΠΙΕΣΗ ΣΤΟΝ ΨΕΥΤΟΣΕΪ́ΧΗ ΜΕΤΑ ΤΗ ΜΑΤΑΙΩΣΗ ΤΗΣ ΔΙΚΗΣ
Όταν αυτή η υπόθεση κατέρρευσε,
όλοι πίστεψαν ότι ήταν το τέλος της καριέρας του Μάζερ.
Αλλά τότε ο πληροφοριοδότης είπε
ότι είχε επινοήσει την ιστορία και το είχε κάνει για τα λεφτά.
Σχεδιάσαμε το υποτιθέμενο σχέδιο απαγωγής.
ΦΩΝΗ ΠΛΗΡΟΦΟΡΙΟΔΟΤΗ
Προσωπικά το έκανα για τα λεφτά.
Ήταν εντελώς ψέμα.
Κατηγόρησαν την εφημερίδα και τον Μάζερ Μαχμούντ.
NEWS OF THE WORLD ΕΠΙΜΕΝΕΙ ΣΤΗΝ ΙΣΤΟΡΙΑ ΑΠΑΓΩΓΗΣ
Αλλά δεν ήμασταν εμείς που κάναμε κάτι λάθος.
Πήγαμε, πολύ σωστά, στην αστυνομία
και παρουσιάσαμε όλα τα στοιχεία μας.
Η αστυνομία και η εισαγγελική αρχή
αποφάσισαν να προχωρήσουν,
και μετά το μετάνιωσαν στη δίκη.
Μέχρι που ένας δικαστής είπε στο δικαστήριο
ότι δεν είχε κανένα λόγο να αμφισβητήσει
πως ο Μαζ πραγματικά πίστευε ότι το σχέδιο ήταν αληθινό.
Ήταν μόνο επινόηση του πληροφοριοδότη;
Ήταν κάτι που πραγματικά ειπώθηκε από άλλα μέλη της συμμορίας,
ή κατασκευάστηκε από άλλους;
Απλώς δεν ξέρω.
Τα αφεντικά θα προτιμούσαν,
προφανώς, η υπόθεση να προχωρήσει
και να υπάρξει καταδίκη.
Θα ήταν το κερασάκι στην τούρτα.
Σε ένα γενικότερο πλαίσιο, δεν είμαι σίγουρη ότι είχε σημασία.
Αυτό που είχε σημασία ήταν η υπόθεση
και η αίσθηση που προκάλεσε.
Μετά την απόπειρα απαγωγής των Μπέκαμ,
ο Μαζ ήξερε ότι θέλαμε αυτό που είχε να δώσει.
Δεν υπήρχαν πλέον περιορισμοί.
Του είπαν, "Προχώρα, Μαζ".
Εκείνη η περίοδος στη News of the World
ήταν η καλύτερη και πιο παραγωγική του.
Έκανε μόνο διεθνείς ειδήσεις.
ΠΡΙΓΚΙΠΙΣΣΑ ΠΟΥΛΑ ΤΗ ΜΟΝΑΡΧΙΑ
Η ΠΡΙΓΚΙΠΙΣΣΑ ΜΙΧΑΗΛ ΠΡΟΔΙΔΕΙ ΤΗ ΒΑΣΙΛΙΣΣΑ
Αναρωτιόσουν, πώς το κάνει αυτό, κάθε βδομάδα, ανελλιπώς;
Είχαμε τοποθετήσει τεράστια πόστερ...
ΔΙΕΘΝΕΙΣ ΕΙΔΗΣΕΙΣ
...των φοβερών πρωτοσέλιδών μας. Ήταν έμπνευση.
Πολλές από τις έρευνες του Ψευτοσεΐχη ήταν εκεί.
Του άρεσαν οι μυστικές αποστολές.
ΠΡΩΗΝ ΣΥΝΤΡΟΦΟΣ ΜΑΧΜΟΥΝΤ
Του άρεσε να βρίσκει τέτοιες ιστορίες. Να εκθέτει ανθρώπους.
Ήταν το ταλέντο του. Αυτό ήξερε να κάνει.
Θυμάμαι, όταν ήμασταν στο Ντουμπάι σε ένα ταξίδι,
μας πήγε στη μαρίνα για μεσημεριανό
και είδαμε ένα όμορφο γιοτ.
Είπε, "Σ' αυτό το γιοτ έκανα την τελευταία δουλειά μου".
Είχε πει ότι είχε κάνει μια μυστική επιχείρηση
στον Σβεν-Γκόραν Έρικσον.
Έλα, Σβεν!
Ο Σβεν-Γκόραν Έρικσον ήταν ο προπονητής της Εθνικής ομάδας της Αγγλίας τότε.
Σε αυτήν τη χώρα, δεν υπάρχει πιο σημαντική αθλητική θέση.
Ο Σβεν σπάνια απουσίαζε από τα ταμπλόιντ.
Είχε μια σειρά από παράνομους δεσμούς
και τα σκάνδαλα τον ακολουθούσαν όπου κι αν πήγαινε.
Η ιστορίες του Σβεν πάντα πουλούσαν.
Ο Μαζ είχε ακούσει ότι ο Σβεν έψαχνε για προσοδοφόρες επαγγελματικές προτάσεις.
Το Παγκόσμιο Κύπελλο ήταν προ των πυλών
και θα έπρεπε να εστιάζει στην ομάδα.
Αντ' αυτού, εκείνος έψαχνε για τον επόμενη αμοιβή του.
Η προδοσία του ήταν απλώς τεράστια.
Αλλά ήταν τεράστια και η υπόθεση.
Ο Μαζ μάς έφερε ένα εντυπωσιακό σχέδιο.
Το σχέδιο θα κόστιζε
δεκάδες χιλιάδες λίρες.
Αλλά η πίστη μας, σε εκείνη τη φάση,
στον Ψευτοσεΐχη ήταν τέτοια,
που είπαμε, "Προχώρα".
Ένας από τους ανθρώπους του Μαζ μίλησε με τον ατζέντη του Σβεν και είπε,
"Θα ενδιέφερε τον Σβεν
"να στήσει και να κουμαντάρει μια ποδοσφαιρική ακαδημία στο Ντουμπάι;"
"Ναι, θα τον ενδιέφερε πολύ".
"Θα ήθελε να πετάξει ένα σαββατοκύριακο στην πρώτη θέση
"για να συναντήσει τον σεΐχη που τη χρηματοδοτεί;"
ΑΤΖΕΝΤΗΣ ΣΒΕΝ
"Ναι, θα το ήθελε".
Ο ατζέντης του Σβεν είχε έναν πολύ έξυπνο νομικό σύμβουλο,
τον Ρίτσαρντ Ντε Βο.
Πολύ λογικά,
πριν από οποιαδήποτε συζήτηση για το Ντουμπάι,
ο Ντε Βο θέλει να συναντηθούμε στο γραφείο στο Λονδίνο.
Υπάρχει, ωστόσο, ένα πρόβλημα.
Δεν υπάρχει γραφείο.
Τι κάνουμε τώρα;
Φτιάχνουμε ένα γραφείο.
Νοικιάζουμε έναν πολυτελή χώρο γραφείων.
Τον γεμίζουμε με ψεύτικες φωτογραφίες του σεΐχη με διάφορες διασημότητες.
Ήταν ένα απόλυτο ρίσκο.
ΦΑΛΚΟΝ ΕΠΙΚΟΙΝΩΝΙΕΣ
Ποτέ μα ποτέ δεν σκέφτηκα...
ΝΟΜΙΚΟΣ ΣΥΜΒΟΥΛΟΣ ΣΒΕΝ
ότι θα βρισκόμουν στη News of the World.
Είχα δει κομπίνες που είχαν συμβεί σε άλλους
και τις διάβαζα με την απόλυτη σιγουριά,
"Αυτό δεν πρόκειται ποτέ να συμβεί σε μένα".
Τα γραφεία ήταν εξαιρετικά υψηλού επιπέδου.
Υπήρχαν φωτογραφίες του σεΐχη
με διάσημα άτομα.
Αυτό προφανώς και με έκανε να νιώσω πιο χαλαρός
κι ασφαλής για την ταυτότητά του.
Το πρόβλημα με αυτόν τον Ντε Βο, ο οποίος είναι αετός στα νομικά,
είναι επίσης ότι έχει πολλές γνώσεις για τη Μέση Ανατολή.
Και αρχίζει να φλυαρεί για στατιστικά στοιχεία για την οικονομία.
Οι άλλοι δεν έχουν ιδέα για το θέμα.
Σ' εκείνη τη φάση, μιλούσα με κάποιο που ήταν
κάποιου είδους εκπρόσωπος του σεΐχη.
Έτσι ήταν πολύ δύσκολο να αποσπάσω
κάποια λεπτομέρεια για οποιαδήποτε πτυχή του σχεδίου.
Όμως, έκαναν τα πάντα για να υπογραμμίσουν
την ποιότητα της φιλοξενίας που θα λαμβάναμε.
Πτήσεις πρώτης θέσης,
δωμάτια σε υπερπολυτελές ξενοδοχείο.
Νομίζω, αναμφισβήτητα, ένα κομμάτι της σκέψης μας ήταν ότι
δεν είχαμε να χάσουμε τίποτα
με μια απλή αποδοχή της πρόσκλησης,
να πάμε και να μιλήσουμε,
να ακούσουμε τι θα μας πουν.
Ο Μαζ συνειδητοποιεί ότι
πρέπει να αποφύγει τον νομικό.
Το κατέστησαν πολύ σαφές ότι
η εν λόγω φιλοξενία θα ήταν για τον Σβεν
και τον Άθολ, τον ατζέντη του Σβεν, αλλά όχι για μένα.
Έξυπνη κίνηση.
Ο Άθολ ήταν εκείνος
που επέμενε να πάω.
Είπε, "Απλώς πες τους ότι θα σε φέρω εγώ".
Όλο αυτό κάνει τη ζωή μας πιο περίπλοκη
γιατί ο τύπος είναι,
ειλικρινά, αυτό που αποκαλούμε εξυπνάκιας.
Μια λιμουζίνα πήρε τον Σβεν και τον Άθολ
και τους πήγε στο Χίθροου.
Εγώ, από την άλλη, πήγα μόνος μου.
Πέταξα σε απλή θέση.
ΝΤΟΥΜΠΑΪ
Συνάντησα τον Σβεν και τον Άθολ στον Πύργο των Αράβων.
Έχει σχεδιαστεί με τη σαφή πρόθεση
να κάνει εντύπωση. Και πράγματι κάνει.
Αυτό που ξέρει ο Μαζ
είναι ότι θα πιστέψουν και θα χάψουν τα πάντα
αν πειστούν από την ιδέα
ότι εδώ υπάρχει πλούτος που δεν μπορούν καν να φανταστούν.
Ο σεΐχης χαιρέτησε τον Σβεν πολύ θερμά.
Ήταν σαφές ότι δεν τον ενδιέφερε να μου απευθυνθεί
ή να ανοίξει οποιαδήποτε συζήτηση μαζί μου,
αλλά δεν με πείραξε.
Γνωρίζαμε και σεβόμασταν τις τοπικές αντιλήψεις.
Ο Σβεν είχε συγκεκριμένα ρωτήσει
αν θα ήταν αναισθησία από μέρους του
να παραγγείλει να πιει κρασί.
Η συμβουλή που του δώσαμε ήταν,
"Άσ' το καλύτερα".
Ο σεΐχης όχι μόνο πρόσφερε κρασί,
αλλά επέμενε τόσο που αρχίσαμε
να νιώθουμε αγενείς αν δεν πίναμε.
Ήταν, ας πούμε,
ένα είδος τεστ για να δω αν θα ενοχλούνταν
αν έπαιρνα κάτι ακριβό.
Παρήγγειλα κάτι ακριβό.
Έπιναν κρασί αξίας χιλιάδων λιρών.
Το κρασί ήταν υπέροχο.
Ήταν το καλύτερο στοιχείο της βραδιάς.
Μιλάμε για αδιανόητη απόλαυση
και τσίμπησε το δόλωμα κανονικότατα.
Τα πρώτα δέκα, 15 λεπτά συνομιλίας
ήταν για το τι σχέδια ακριβώς είχαν.
Διατηρήσαμε μια πολύ ξεκάθαρη γραμμή
ότι η προσοχή του Σβεν ήταν 100% στο Παγκόσμιο Κύπελλο.
Στη συνέχεια, ο σεΐχης ζήτησε κι άλλες ιδέες.
Ο ατζέντης του Σβεν αναφέρει ότι υπάρχει μια ομάδα προς πώληση
και αν θα ήθελε να την αγοράσει ο σεΐχης.
Και δεν θα ήταν ο Σβεν ο τέλειος μάνατζερ;
Δεν μου φάνηκε ιδιαίτερα προκλητικό.
Ούτε και τώρα μου φαίνεται.
Το μόνο που έκανε ήταν να ερευνά
μια ενδιαφέρουσα κίνηση
σε περίπτωση που η Ποδοσφαιρική Ομοσπονδία ήθελε
να ψάξει άλλον προπονητή μετά το Παγκόσμιο Κύπελλο.
Ο Σβεν δεν δεσμεύτηκε για τίποτα σε καμία στιγμή
ούτε δέχτηκε κάτι.
Αυτό που ακολούθησε
είναι ο κλασικός Μαζ.
Αποφασίζει ότι θέλει περισσότερο χρόνο μόνος με τον Σβεν.
Τι κάνεις σε αυτήν την περίπτωση;
Νοικιάζεις ένα πολυτελές γιοτ
και δεν σε νοιάζει το κόστος.
Τι είναι δέκα χιλιάδες λίρες τη μέρα
για να βγάλεις λαβράκι;
Το γιοτ, αναμφισβήτητα,
ενίσχυσε τη σιγουριά μας ότι είχαμε να κάνουμε με ανθρώπους
που είχαν τα μέσα για να φέρουν εις πέρας
τη δουλειά που συζητούσαμε.
Αναμφίβολα, αφού μιλούσα με κάποιον
από διαφορετική χώρα,
με άλλο πολιτισμικό υπόβαθρο,
υπήρχε ίσως ένας βαθμός υπερβολικού σεβασμού,
γιατί δεν ήθελα να φανώ αγενής.
Αν ήταν ένας λευκός τύπος από το νότιο Λονδίνο,
πιθανότατα θα είχα πολύ περισσότερη
ψυχρή λογική
απ' όση θα χρειαζόταν.
Μας ρώτησαν αν θέλαμε να κολυμπήσουμε πριν το μεσημεριανό.
Και...
Ο Σβεν αρχικά έδειξε ότι ίσως θα ήθελε να κολυμπήσει.
Με αφορμή αυτό σκεφτήκαμε, "Ας πάμε όλοι για κολύμπι".
Μέχρι ν' αλλάξουμε για να κολυμπήσουμε,
ο Σβεν είχε αλλάξει γνώμη.
Αποφάσισα να κάνω μια γρήγορη βουτιά,
να κάνω κάνα δύο γύρους και να γυρίσω.
Οπότε, τελικά,
ο Μαζ έχει τον Σβεν εκεί που τον θέλει.
Έτσι μπορούν να κάνουν μια ήσυχη κουβέντα για την οικονομική συμφωνία.
Και το βίντεο καταγράφει κάθε λέξη.
13/01/2006 13:50 Μ.Μ.
Ήταν ενοχοποιητική κουβέντα.
Είχα επιστρέψει στο Λονδίνο.
Ήξερα όταν χτύπησε το τηλέφωνό μου ότι υπήρχε κάποιο πρόβλημα.
Το πρώτο που είπε ήταν,
"Ριτς, δεν θα το πιστέψεις. Ήταν απάτη της News of the World".
Το μυαλό παίρνει φωτιά.
Πώς θα σε επηρεάσει; Πώς θα επηρεάσει τους πελάτες σου;
Την οικογένειά σου;
Τη φήμη σου;
Και θυμάμαι να νιώθω
σαν κάποιος να μου έριξε μπουνιά στο στομάχι.
Ήταν η πιο εκπληκτική κομπίνα εφημερίδας
που είχε γίνει ποτέ.
Τρεις λέξεις με ξεκάθαρα, τεράστια, χοντρά γράμματα.
"Βρόμικες συμφωνίες Σβεν".
ΠΑΓΚΟΣΜΙΑ ΑΠΟΚΛΕΙΣΤΙΚΟΤΗΤΑ ΒΡΟΜΙΚΕΣ ΣΥΜΦΩΝΙΕΣ ΣΒΕΝ
Ήταν ολόκληρο το πρωτοσέλιδο,
οι δύο επόμενες σελίδες,
οι άλλες δύο επόμενες,
και οι επόμενες δύο.
Το κάλυψαν όλα τα μέσα.
Ακουγόταν παντού.
Ο προπονητής της Αγγλίας, Σβεν-Γκόραν Έρικσον,
βρίσκεται στο επίκεντρο νέου σκανδάλου.
Έπεσε θύμα κλασικής απάτης των ταμπλόιντ,
στην οποία το δόλωμα ήταν τα πολλά λεφτά,
και τσίμπησε.
13/01/2006 13:58 Μ.Μ.
Στη διάρκεια συνομιλίας με μυστικό δημοσιογράφο,
άρχισε να μιλάει για απομάκρυνση από την Εθνική Αγγλίας
για να μανατζάρει την Άστον Βίλα.
Το περιεχόμενο του άρθρου ήταν γελοίο.
Εκτενή κομμάτια του ήταν πολύ διαφορετικά από ό,τι είχε ειπωθεί πραγματικά.
Κάποια υπερέβαλαν, άλλα είχαν επινοηθεί.
Κάποια ήταν απλώς ψέματα.
Είχαν υπάρξει ερωτηματικά για την αφοσίωση του Σβεν
στην Εθνική και στο παρελθόν.
Τώρα πλήττεται η ακεραιότητά του.
Ο τρόπος που γράφηκε
και αντιμετωπίστηκε από το ευρύ κοινό
ήταν πολύ σοκαριστικός για μένα.
Πρέπει να τον διώξουν.
Έχει προκαλέσει πολλά σκάνδαλα.
Είναι μέτριος, νομίζω.
Να αναλάβει Άγγλος.
Σβεν, σκοπεύεις να αφήσεις την Αγγλία;
Όσον αφορά τον Σβεν, προσωπικά
και επαγγελματικά,
αθροιστικά οι επιπτώσεις του συμβάντος
είναι πολύ σημαντικές.
Η αναζήτηση για νέο προπονητή Εθνικής Αγγλίας ξεκίνησε.
Ο προπονητής Σβεν-Γκόραν Έρικσον
συμφώνησε να παραιτηθεί από τη θέση του
μετά το Παγκόσμιο Κύπελλο.
Η Αγγλία είναι εκτός Κυπέλλου
μετά την ήττα στα πέναλτι στον προημιτελικό με Πορτογαλία.
Όπως ήταν αναμενόμενο, κατηγόρησε
τη News of the World
και τον Μάζερ Μαχμούντ.
Αν πραγματικά κάναμε κάτι ενάντια στο δημόσιο συμφέρον,
καλώς, μπορεί να σκεφτόμουν, "Μας πιάσατε".
Μα αλήθεια τώρα;
Πάμε ταξίδι
για να ακούσουμε την πρόταση κάποιου που, όμως, δεν έλεγε και πολλά.
Και, γι' αυτό, θέλετε βασικά να προσπαθήσετε
να καταστρέψετε τη ζωή και τη φήμη τριών ανθρώπων;
Μια μεγάλη μερίδα κόσμου λέει, "Τι μαλάκες".
Καταλάβατε;
Ο Σβεν-Γκόραν Έρικσον μήνυσε τη News of the World
για κατάχρηση εμπιστοσύνης.
Ισχυρίστηκε ότι η διαστρέβλωση όσων ειπώθηκαν
στη διάρκεια εμπιστευτικών συνομιλιών δεν αφορούσε το κοινό.
Το θέμα διευθετήθηκε.
Η News of the World έκανε μια φιλανθρωπική δωρεά
και πλήρωσε τα νομικά έξοδα του Έρικσον.
Ο Μάζερ Μαχμούντ, γνωστός και ως Ψευτοσεΐχης,
είναι ο βασιλιάς της εξαπάτησης διασήμων.
Αυτό αποτελεί νόμιμο τρόπο ερευνητικής δημοσιογραφίας;
Εκείνος υπερασπίζεται τις αμφιλεγόμενες μεθόδους του.
Σκέφτεσαι κάποια στιγμή, "Είναι συμπαθητικοί.
"Αλήθεια θα τους καταστρέψω τη ζωή;"
Αποκαλύπτουμε μόνο όσους εμπλέκονται σε εγκληματικές και ηθικές αδικίες.
Είναι νόμιμα υποκείμενα στις έρευνές μας.
Η δουλειά μας ως δημοσιογράφοι
είναι να αποκαλύπτουμε την αλήθεια στο κοινό.
Αυτό κάνει η εφημερίδα επί 165 χρόνια
και θα συνεχίσει.
Είναι ένας συγκεκριμένος τύπος ανθρώπου που μπορεί να γίνει
επιτυχημένος μυστικός πράκτορας.
Να μπορεί να εξαπατά κόσμο ανελλιπώς, κάθε μέρα,
να πλησιάζει φιλικά στόχους
και μετά να τους αποσπά
ό,τι χρειάζεται για το άρθρο του.
Δουλεύοντας για τον Μαζ,
ανακάλυψα ότι είχα το ταλέντο να κάνω ακριβώς αυτό.
Πιστεύω ότι το ανέπτυξα
λόγω των πιέσεων της παιδικής ηλικίας.
Ήμασταν το πρώτο κύμα παιδιών μεταναστών που γεννηθήκαμε στο Ηνωμένο Βασίλειο.
Ο πατέρας ήρθε εδώ για μια καλύτερη ζωή για τα παιδιά του.
Η καλή μόρφωση ήταν το κλειδί.
Ο πατέρας μου με έστειλε σε ιδιωτικό σχολείο.
Έκανε τρεις δουλειές γι' αυτό.
Έτσι, ασκήθηκε μεγάλη πίεση σε μας, τα παιδιά πρώτης γενιάς
να πετύχουμε.
Να γίνουμε δικηγόροι, γιατροί,
μηχανικοί.
Για να το θέσω ωμά, είχαμε
τις ανεκπλήρωτες φιλοδοξίες
των γονιών μας, πάνω μας.
Εξαιτίας της πίεσης,
αναπτύξαμε έναν μηχανισμό διαχείρισης.
Και αυτός ο μηχανισμός, από πολύ μικρή ηλικία,
ήταν τα ψέματα.
Έλεγαν οι γονείς, "Πώς ήταν το σχολείο;" "Φανταστικό".
"Τι βαθμό πήρες;" "Δέκα στα δέκα".
Όλα ψέματα.
Μόνο για να ξεφύγουμε από την πίεση.
Ανέπτυξα πολύ διαφορετικές ηθικές αρχές.
Το υπόβαθρό μου μοιάζει πολύ με του Μαζ.
Άρα ξέρω πώς σκέφτεται,
γιατί σκέφτομαι το ίδιο.
Για τον Μαζ, ο σκοπός αγιάζει τα μέσα.
Νιώθω ότι είναι παρεξηγημένος γιατί ο κόσμος έχει αυτήν
την άποψη ότι είναι
αδίστακτος, κακός,
ότι κάνει τα πάντα για ένα άρθρο.
Κάτι που είναι αναληθές. Και πολύ άδικο.
Αυτό που δεν γνωρίζει ο κόσμος είναι ότι ήταν πολύ ευγενικός,
πολύ γενναιόδωρος. Ήταν οικογενειάρχης.
Ήταν πολύ πιστός στους φίλους του.
Υπήρχαν πλευρές του
που ήταν πολύ καλές. Πολύ καλές.
Η περίοδος που πέρασα με τον Μαζ
ήταν συναρπαστική.
Θυμάμαι να του λέω,
"Θεέ μου, ξέρεις, πάντα λάτρευα τον Ντέιβιντ Κάσιντι".
ΓΙΑ ΤΗ ΖΙ Χ
Λίγες μέρες αργότερα, πήρα ένα CD,
και ήταν όλα τα τραγούδια του Ντέιβιντ Κάσιντι.
Και το πρώτο ήταν το "I Think I Love You".
Νομίζω ότι σ' αγαπώ
Σε βομβάρδιζε με αγάπη
για να νιώθεις πολύτιμος.
Για να νιώθεις μέρος της οικογένειας.
Να νιώθεις επιθυμητός.
Με αυτόν τον τρόπο, σε έπειθε να κάνεις πράγματα
που ήθελε να κάνεις.
Άρχισα να συνεργάζομαι μαζί του.
Ήταν πολύ αγχωτικό.
Αλλά... είχε πλάκα.
Νομίζω ότι σ' αγαπώ Λοιπόν, γιατί φοβάμαι τόσο;
Φοβάμαι ότι δεν είμαι σίγουρος για...
Ταξιδεύαμε παντού μαζί για τη δουλειά του.
Όταν ερχόμουν στο Λονδίνο να περάσω χρόνο μαζί του,
ποτέ δεν ήξερα πού θα πήγαινα.
Νομίζω ότι σ' αγαπώ
Από τη Νέα Υόρκη μέχρι το Λας Βέγκας,
την Ινδία, το Ντουμπάι.
Έπρεπε να βγάλω καινούργιο διαβατήριο,
γιατί το παλιό γέμισε.
ΑΝΗΘΙΚΗ ΑΡΑΒΙΑ
Είχα την τύχη να είμαι μέρος κάποιων άρθρων,
με τα οποία έκανε τη διαφορά.
ΣΕΞΟΥΑΛΙΚΗ ΣΚΛΑΒΙΑ
Με τα οποία βοήθησε.
Μεγάλες υποθέσεις που ανέλαβε, όπως
"Τα Mωρά της Αϊτής".
ΜΩΡΑ ΠΡΟΣ ΠΩΛΗΣΗ
Όταν ολοκλήρωνε τέτοιες υποθέσεις, ένιωθε
πολύ καλά.
Υπήρχε μια ιστορία που δεν νομίζω
ότι κάποιος από μας περίμενε να πάρει
τις διαστάσεις που πήρε.
Το Slumdog Millionaire ήταν μεγάλη επιτυχία του Χόλιγουντ.
Έπαιζε ο Ντεβ Πατέλ
και η Φρίντα Πίντο.
Η Ρουμπίνα Αλί έπαιζε τη μικρή Φρίντα Πίντο.
Θα γίνεις σταρ του σινεμά;
-Ναι. -Ναι.
Την ανακάλυψαν στις φτωχογειτονιές.
Είναι παιδί της παραγκούπολης.
Ο Μαζ έμαθε ότι ο πατέρας της
σχεδίαζε να την πουλήσει.
Η απελπισία οδηγεί σε απελπισμένες κινήσεις.
ΜΟΥΜΠΑΪ
Όταν φτάσαμε στο Μουμπάι, τον ρώτησα,
"Ξέρεις πώς θα το κάνεις αυτό;"
Θυμάμαι να μου λέει ο Μαζ,
"Θέλω να κάνεις την πριγκίπισσα".
Η ιστορία ήταν ότι είχα δει την ταινία, είχα δει το κορίτσι
και μου άρεσε πολύ.
Ήμουν άτεκνη.
Ήθελα να μπορέσω να την υιοθετήσω,
να την πάρω μαζί, να της προσφέρω καλύτερη ζωή, μόρφωση.
Η Ρουμπίνα, ο μπαμπάς της κι ο θείος της έφτασαν στο ξενοδοχείο.
Ο Μαζ ρώτησε, "Θέλετε να την υιοθετήσει;"
Είπαν ναι.
Αλλά ο πατέρας είχε αλλάξει την τιμή
από, νομίζω, 50.000 λίρες σε 200.000 λίρες.
Γιατί τώρα ήξερε ότι ήταν για πριγκίπισσα του Ντουμπάι.
Τους παρακολουθούσα και βλέποντας πόσο ενθουσιασμένοι ήταν,
σκέφτομαι, "Μάλιστα.
"Είναι ικανός να το κάνει".
ΣΤΑΡ ΤΗΣ ΠΑΡΑΓΚΟΥΠΟΛΗΣ ΠΡΟΣ ΠΩΛΗΣΗ
Πατέρας Πουλά Οσκαρική Κόρη
Το άρθρο ανεβαίνει την επόμενη μέρα
και, εγώ τουλάχιστον...
δεν περίμενα να πάρει τις διαστάσεις που πήρε.
Έγινε
τεράστιο θέμα.
Υπάρχουν αδιανόητοι ισχυρισμοί
στην εφημερίδα News of the World...
ότι πατέρας παιδιού που πρωταγωνιστεί
στην οσκαρική ταινία Slumdog Millionaire,
προσπάθησε να πουλήσει την κόρη του σε μυστικό δημοσιογράφο.
Αν δεν είχε εμπλακεί ο Μαζ,
πώς ξέρουμε ότι δεν θα πήγαινε κάποιος παιδόφιλος και θα έλεγε, "Ορίστε.
"Πάρε τα λεφτά". Και θα την έπαιρνε.
Οπότε, είμαι ευγνώμων
που ασχολήθηκε εκείνος
και καταφέραμε να σώσουμε το παιδί.
Ο πατέρας της Αλί λέει ότι η εφημερίδα ψεύδεται.
Λέει ότι τον παγίδευσαν.
Η αστυνομία στην Ινδία λέει ότι δεν θα του απαγγείλει κατηγορίες
και ότι η υπόθεση πλέον έκλεισε.
Θυμάμαι ότι τον είχε πάρει ο Λάρι Κινγκ
και είπε ότι ήθελε να του μιλήσει
στην εκπομπή του.
Ο Λάρι Κινγκ πήρε συνεντεύξεις
σχεδόν από όλους τους διάσημους.
Και να που τώρα ήθελε τον Μαζ στην εκπομπή του.
Ήταν στο τηλέφωνο.
Εγώ έβγαζα φωτογραφίες.
Ο Λάρι Κινγκ λέει στον Μαζ, "Είναι τιμή μου να σε έχω στην εκπομπή".
Σκέφτομαι, "Απίστευτο!
"Εντάξει. Έχω πραγματικά εντυπωσιαστεί".
Τα κατάφερε.
Ο Μάζερ Μαχμούντ στο τηλέφωνο.
Επιμένεις στην ιστορία σου ότι ο πατέρας
προσπάθησε αλήθεια να πουλήσει το κοριτσάκι;
Εκατό τοις εκατό, Λάρι.
Επίτρεψέ μου να σου πω ότι είχα τρεις ημέρες διαδοχικών συναντήσεων
με τον πατέρα, Ραφίκ, και άλλα μέλη της οικογένειάς του.
Ο Μαζ προκάλεσε παγκόσμια αίσθηση.
Εκεί που ήταν γνωστός στο Ηνωμένο Βασίλειο,
έγινε γνωστός στις ΗΠΑ,
και σε όλο τον κόσμο.
Επί χρόνια, έγραφε άρθρα,
και, μέσα στα χρόνια, έγινε εκείνος η ιστορία.
Πρέπει να έχεις ατσάλινα νεύρα.
Αυτό κάνω, είμαι μυστικός ρεπόρτερ.
Αποκαλύπτουμε εγκληματίες και ανήθικες πράξεις.
Τα μέσα συχνά αποθέωναν τη μυστηριώδη περσόνα του
και νομίζω ότι τελικά ερωτεύτηκε αυτήν την προσωπικότητα
και τη διασημότητα που του χάριζε.
Σε καταγράφουμε έτσι ώστε να μην αποκαλυφθεί η ταυτότητά σου.
Στη δουλειά, χρησιμοποιώ τεχνάσματα.
Έτσι, αν αποκαλυφτώ, δεν θα μπορώ να δουλέψω.
Πάντα γελούσαμε γιατί ήταν ο πιο μη διάσημος διάσημος που υπήρχε.
Ήξεραν το όνομά του,
αλλά δεν ήξεραν το πρόσωπό του.
Το έβρισκα σοκαριστικό
που ενώ ήταν τόσο γνωστός ως Ψευτοσεΐχης,
ο κόσμος συνέχιζε να την πατάει.
Η Δούκισσα της Υόρκης, Σάρα Φέργκιουσον, έχει καταγραφεί κρυφά
να σχεδιάζει να συστήσει ρεπόρτερ της News of the World
ως επιχειρηματία,
στον πρώην σύζυγό της, Πρίγκιπα Άντριου.
Η Φέργκιουσον ζήτησε συγγνώμη, λέγοντας ότι τα οικονομικά της προβλήματα
δεν είναι δικαιολογία για την εσφαλμένη κρίση της.
Είχε γίνει σχεδόν εθνικός θεσμός.
Πέτυχε αυτό που ήθελε να επιτύχει.
Από τους καλύτερους ερευνητικούς δημοσιογράφους
όλων των εποχών, ήταν.
Ο Μαχμούντ ήταν στην κορυφή.
Ήταν στην κορυφή.
Ήταν ο βασιλιάς των ταμπλόιντ.
Εμφανίστηκε στον Λάρι Κινγκ,
του είχαν πάρει συνέντευξη στο BBC.
Αλλά δεν ήταν αρκετό.
Η φιλοδοξία του Μαζ ήταν ακόρεστη.
Ήθελε πραγματική δύναμη.
Τη δύναμη που θα μπορούσε να ρίξει πρωθυπουργούς. Κυβερνήσεις.
Τη δύναμη που έχουν μόνο οι συντάκτες των ταμπλόιντ.
Η φιλοδοξία του, μου είπε,
ήταν να γίνει ο πρώτος Ασιάτης συντάκτης της οδού Φλιτ.
Για να πετύχει, έπρεπε να εντυπωσιάσει
τον Ρούπερτ Μέρντοχ.
Δεν έχει τόσο ενδιαφέρον.
Νομίζω ότι ο Μαζ ήταν ένας πολύ περίπλοκος χαρακτήρας.
Απ' έξω, έδειχνε
γεμάτος αυτοεκτίμηση και αυτοπεποίθηση,
ήταν αυθάδης, αλαζονικός.
Νομίζω ότι μέσα του ήταν ένας διαφορετικός άνθρωπος.
Ειλικρινά πιστεύω ότι δεν είχε αυτοεκτίμηση.
Πάντα ένιωθε την ανάγκη να αποδείξει πράγματα στον κόσμο.
Λαχταρούσε τη λατρεία,
τον σεβασμό των παλαιότερων στη News of the World.
Όλων των ανωτέρων του.
Ήθελε να γίνει ένας από αυτούς.
Ένα βράδυ, μου τηλεφωνεί ο Μαζ.
Θα ερχόταν ο Ρούπερτ Μέρντοχ.
Είπε ότι ήθελε κάτι μεγάλο.
Εκείνα τα χρόνια,
ένα από τα κολλήματα των ταμπλόιντ ήταν το μεταναστευτικό.
Τα δύο προβλήματα ήταν,
πρώτον, οι μετανάστες που έρχονταν μέσα σε φορτηγά
και οι μετανάστες χωρίς χαρτιά στην αγορά εργασίας,
που υπονόμευαν τους ντόπιους εργάτες.
ΕΠΟΧΙΑΚΟΙ ΕΡΓΑΤΕΣ 4,55 ΛΙΡΕΣ ΤΗΝ ΩΡΑ
Τα άρθρα για τη μετανάστευση,
η αποκάλυψη παράτυπης μετανάστευσης,
θα έφερναν αυξημένες πωλήσεις.
Ήταν από τα αγαπημένα θέματα του Μέρντοχ.
Αυτό που στην ουσία ήθελε ο Μαζ
ήταν να βρει όσο πιο πολλούς παράτυπους μετανάστες
μπορούσε
και να τους παραδώσει.
Είπα, "Ναι, μπορεί να γίνει".
Εκείνο τον καιρό,
παράτυποι μετανάστες από το Παντζάμπ έψαχναν απεγνωσμένα για δουλειά.
Αυτός ήταν ο λόγος που είχαν έρθει.
Να βγάλουν λεφτά και να τα στείλουν στις οικογένειές τους.
Έτσι, εγώ και ο Μαζ πήγαμε σε ένα σπίτι,
ένα σπίτι με πολλούς ενοίκους,
στο οποίο ήξερα ότι μένουν παράτυποι μετανάστες.
Είμαι από το Παντζάμπ και γι' αυτό μου τηλεφώνησε ο Μαζ.
Είπα, "Θέλω να σας γνωρίσω κάποιον".
Και ο Μαζ άρχισε το λογύδριό του.
"Είστε τυχεροί.
"Θα σας αλλάξω τη ζωή".
Έκανε ότι αναζητούσε εργατικό δυναμικό
για μια μεγάλη οικοδομική επιχείρηση.
Ο Μαζ είπε, "Θα πληρώσω καλά.
"Καλύτερα από τους άλλους.
"Και αν είναι χωρίς χαρτιά, το προτιμώ,
"γιατί θα κάνουν ό,τι τους λέω".
Ο Μαζ τούς είπε, "Το Σάββατο,
"θα σας πάμε στο εργοτάξιο.
"Και μετά θα σας πάρουμε μέτρα και θα σας δώσουμε
"τις μπότες ασφαλείας σας,
"το κράνος,
"και το γιλέκο υψηλής ορατότητας".
Πρέπει να πω ότι είναι καλός ηθοποιός.
Το έκανε πειστικό.
Η μέρα της απάτης.
Στην αρχή, ήρθαν λίγοι
και ο Μαζ απογοητεύτηκε λίγο,
γιατί νόμιζε ότι θα είναι λιγοστοί.
Αλλά, καθώς περνούσαν τα λεπτά, έρχονταν κι άλλοι.
Μπορούσες να δεις το βλέμμα στα μάτια του.
Το βλέμμα της ικανοποίησης, ότι το σχέδιο δούλεψε.
Επιζητούσαν τη διαβεβαίωσή μου. "Είναι εντάξει όλο αυτό;"
Και είπα, "Ναι, φίλε. Θα σας πάμε να δείτε πού είναι το εργοτάξιο.
"Πάρτε τα παπούτσια, πάρτε τα κράνη.
"Αυτό είναι".
Το έχαψαν εντελώς,
χωρίς πολλές ερωτήσεις.
Είχε ησυχία,
νεκρική ησυχία.
Έβλεπες ότι ήθελαν τα χρήματα.
Αλλά δεν ήταν πολύ σίγουροι τι συνέβαινε.
Βγαίνουμε από τον κεντρικό δρόμο.
Παραδόθηκαν στο πιάτο,
στο Κέντρο Κράτησης Κόλνμπρουκ.
Μοιάζει με είσοδο οποιαδήποτε φυλακής.
Πλέον, οι άνθρωποι ήξεραν τι γινόταν.
Η ατμόσφαιρα ήταν γεμάτη οργή και μίσος.
Και φόβο.
Το Κόλνμπρουκ δεν μας περιμένει.
Δεν έχουν ιδέα τι στην ευχή συμβαίνει.
Αν μας απέρριπταν, εγώ θα το έσκαγα.
Θα έτρεχα.
Ο Μαζ τούς απειλεί.
Αν δεν τους έπαιρναν,
θα έγραφε στην εφημερίδα
ότι το Υπουργείο έκανε τα στραβά μάτια.
Κι εκεί το συνειδητοποίησα.
Κανονικά, μπορείς να δικαιολογήσεις τις πράξεις σου
λέγοντας ότι ο τύπος είναι κακός ή διεφθαρμένος,
ή ότι προκαλεί δυστυχία σε άλλους ανθρώπους.
Αλλά αυτό που διαφοροποιούσε αυτήν την υπόθεση
είναι ότι αυτοί εδώ δεν ήταν κακοί.
Δεν έβλαψαν κανέναν.
Ήταν εδώ απλώς για να βελτιώσουν την κατάστασή τους.
Είχα εμπλακεί
στην καταστροφή ανθρώπινων ζωών.
Για ένα άρθρο στην εφημερίδα.
Δεν έπρεπε να το κάνω.
Έπρεπε να του είχα πει όχι.
Ήταν σαν τα πρόβατα στη σφαγή.
Θα έλεγε κανείς
ότι αφού είχε μετανάστες γονείς,
θα είχε περισσότερη συμπόνια για τη δυστυχία τους.
Αλλά όχι.
Δεν είχε καμία ενσυναίσθηση για τα θύματά του.
Βγάλαμε το άρθρο.
Αυτό ήταν. Έγινε η δουλειά μας.
Ο Μαζ ήθελε να δουλεύει με άρθρα που σίγουρα θα έπιαναν
είτε δισέλιδο είτε το πρωτοσέλιδο.
Αυτό το άρθρο έπιασε μικρό χώρο
κάπου στη μέση της εφημερίδας.
ΠΙΑΣΑΜΕ ΠΑΡΑΝΟΜΟΥΣ ΜΕΤΑΝΑΣΤΕΣ
Ήταν απογοητευμένος γιατί δεν έκανε πάταγο
και δεν θα τραβούσε ποτέ την προσοχή του Ρούπερτ Μέρντοχ.
Και πραγματικά είχε πιστέψει ότι θα έπαιρνε προαγωγή.
Δεν ήταν γραφτό.
Θα ήταν πάντα στο περιθώριο.
Κάποιοι βλέπουν αφ' υψηλού
τα ταμπλόιντ και σκέφτονται,
"Τι απαίσια άρθρα".
Αληθεύει ότι ανθρώπινες ζωές μπορούν να καταστραφούν.
Μα κανείς δεν εκτίθεται στα ταμπλόιντ για καλή συμπεριφορά.
Η ιστορία με τους μετανάστες
ήταν καταπληκτικό άρθρο ερευνητικής δημοσιογραφίας.
Βρήκε ένα πραγματικό πρόβλημα.
Βρήκε έναν τρόπο να το καταδείξει.
Ήταν για το δημόσιο συμφέρον.
Ο Μάζερ Μαχμούντ και η News UK δεν έκαναν κανένα σχόλιο όταν τους προσεγγίσαμε
ΜΑΖΕΡ Μ ΚΑΛΕΙ
Εκείνη τη στιγμή, δεν ήταν πια ο τιμωρός άγγελος,
ο αγωνιστής της δικαιοσύνης, όπως είχα πιστέψει στην αρχή.
Αποφάσισα να μην εμπλακώ περαιτέρω.
ΜΙΑ ΑΝΑΠΑΝΤΗΤΗ ΚΛΗΣΗ
Βγήκα εκτός.
Μα ο Μαζ δεν σταμάτησε.
Ο κύκλος του μίκρυνε.
Ο Μαζ δεν εμπιστευόταν πολλούς ανθρώπους.
Εμπιστεύτηκε εμένα. Ήμουν μέρος της ζωής του.
Αλλά η αφοσίωση ήταν πολύ σημαντική.
Μια μέρα, έλαβε μια πληροφορία.
Η πακιστανική ομάδα κρίκετ συμμετείχε σε στημένους αγώνες.
Κανονικά δεν λέω κάτι, δεν ανακατεύομαι.
Αλλά υπήρχε ένας Πακιστανός παίχτης κρίκετ,
ο Μοχάμεντ Αμίρ.
Και είχε μόλις κλείσει τα 18.
Ρώτησα τον Μαζ, "Γιατί δεν τον αφήνεις απ' έξω αυτόν;
"Είναι μόλις 18 ετών".
Σκεφτείτε. Παιδιά τόσο νεαρά.
Κάνουν χαζά πράγματα.
Είπε, "Δεν έχει σημασία.
"Αν
"κάνεις έγκλημα, θα μπεις φυλακή". Βασικά.
ΠΑΓΚΟΣΜΙΑ ΑΠΟΚΛΕΙΣΤΙΚΟΤΗΤΑ ΣΤΑ ΠΡΑΣΑ!
ΠΑΙΧΤΕΣ ΚΡΙΚΕΤ ΣΤΗΜΕΝΟΙ ΑΓΩΝΕΣ!
ΤΟΥ ΜΑΖΕΡ ΜΑΧΜΟΥΝΤ
Μοχάμεντ, θα μπεις φυλακή σήμερα.
Πρέπει να μπεις φυλακή;
Μετά από αυτό, υπήρχε μια απόσταση.
Καταλάβαινα ότι είχε στεναχωρηθεί που τον αμφισβήτησα.
Δεν υπάρχει αμφιβολία ότι ειδικά καθώς γινόταν πιο επιτυχημένος,
ήταν πιο δύσκολα διαχειρίσιμος.
Δεν του άρεσε να τον αμφισβητούν.
Τον ένοιαζε μόνο το άρθρο.
Σχεδόν τον κυρίευε.
Όταν είσαι με κάποιον και όλα είναι καλά,
προφανώς και σκέφτεσαι το για πάντα.
Με πήγε στο αεροδρόμιο την επόμενη μέρα και
εκεί μου είπε,
"Πάρε με όταν φτάσεις".
Είπα, "Εντάξει".
Και μετά...
αυτό ήταν. Τελείωσε.
Δεν ξαναμιλήσαμε ποτέ.
Πέρασα πέντε χρόνια με τον Μαζ.
Νομίζω ότι ήξερα τον αληθινό Μαζ, ή...
Ήξερα αυτό που μου έδειχνε.
Με κάποιο τρόπο,
η δημοσιογραφία έγινε το παν.
Κάπως έχασε την αίσθηση...
όλου του κόσμου
και επικεντρώθηκε μόνο σε ό,τι έκανε ο Μαζ.
Αλλά τα μεγάλα θέματα συνέχιζαν να έρχονται.
Και το λαβράκι με το πακιστανικό κρίκετ έκανε τον Μαζ βραβευμένο δημοσιογράφο.
Ήταν η ομόφωνη επιλογή σε έναν χώρο υψηλού επιπέδου.
ΒΡΕΤΑΝΙΚΑ ΒΡΑΒΕΙΑ ΔΗΜΟΣΙΟΓΡΑΦΙΑΣ 2011
Συγχαρητήρια στον...
ΔΗΜΟΣΙΟΓΡΑΦΟΣ ΤΗΣ ΧΡΟΝΙΑΣ
Μάζερ Μαχμούντ από τη News of the World.
Όπως γνωρίζετε, ο Μάζερ δεν αποκαλύπτεται.
Ποιος θα έρθει στη σκηνή;
Ήμουν στους κριτές που έδωσαν το βραβείο δημοσιογραφίας
και το βραβείο για την Καλύτερη Αποκάλυψη για το άρθρο με το πακιστανικό κρίκετ.
Είναι από τους καλύτερους επαγγελματίες δημοσιογράφους
που είχα το προνόμιο να συνεργαστώ. Ευχαριστώ.
ΒΡΑΒΕΙΑ ΤΥΠΟΥ
Δεν είχα κανένα δισταγμό ότι του άξιζε αυτό.
Παρά τα μυστικά που έκρυβε ο Μάζερ.
Ήταν ένας και μοναδικός.
Φθόνος και θαυμασμός ισόποσα.
Καλύτερη Αποκάλυψη, Καλύτερος Δημοσιογράφος.
Πίστευε στη δημοσιότητά του.
Επί 20 χρόνια,
ο Μάζερ και η News of the World ήταν ένας τέλειος γάμος.
Αλλά κανείς μας δεν περίμενε να τελειώσει έτσι.
Κανείς.
Διασημότητες θα προβούν σε νομικές ενέργειες
κατά της News of the World για παραβίαση τηλεφώνων.
Η αστυνομία ζήτησε πληροφορίες από την εφημερίδα
για τις τακτικές δημοσιογράφων της.
Προσεγγίσαμε τον Μάζερ Μαχμούντ για σχόλιο, αλλά δεν απάντησε
Το ίδιο και η News UK
Υποτιτλισμός: Τζίνα Ρουμανά
"Επιμέλεια Σύλβια Τσάτσαρη"